আম্বানীৰ পৰিয়ালত এতিয়া আনন্দৰ লহৰ। কাৰণ দুটিকৈ কণমানিয়ে তেওঁলোকৰ পৰিয়াললৈ আহিছে। শেহতীয়াকৈ আম্বানীৰ পৰিয়ালেই প্ৰকাশ কৰিছে যে ককাক হৈছে মুকেশ আম্বানী । আম্বানীৰ জীয়ৰী ঈশা আম্বানীয়ে শেহতীয়াকৈ জন্ম দিছে যমজ সন্তানৰ ।
আম্বানী পৰিয়ালে এই কথা আজি ৰাজহুৱা কৰিছে।ঈশা আম্বানীয়ে এটি ল'ৰা আৰু এটি কন্যা সন্তানৰ জন্ম দিছে বুলি আম্বানীৰ পৰিয়ালৰ তৰফৰ পৰা প্ৰকাশ কৰা হৈছে। জানিব পৰা মতে ঈশাৰ কন্যা সন্তানৰ নাম আদিয়া ৰখা হৈছে, আনহাতে পুত্ৰ সন্তানৰ নাম কৃষ্ণ ৰখা হৈছে। কিছুদিন আগতে ঈশা আম্বানীয়ে পিৰামল গ্ৰুপৰ আনন্দ পিৰামলৰ সৈতে বিবাহপাশত আৱদ্ধ হৈছিল।
উল্লেখ্য আম্বানীয়ে কন্যা ঈশা আম্বানীক দিছে ৰিলায়েন্স ৰিটেইলৰ দায়িত্ব। ঈশাক ৰিলায়েন্সৰ খুচুৰা ইউনিটৰ অধ্যক্ষ হিচাপে নিযুক্তি দিয়া হ'ব বুলিও এটা সূত্ৰই প্ৰকাশ কৰিছে।ঈশাই এতিয়া ৰিলায়েন্স ৰিটেইল ভেঞ্চাৰছ লিমিটেডৰ সঞ্চালিকা হিচাবে কাৰ্যনিৰ্বাহ কৰি আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
